РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 1
от заседанието на Комисия ”Международна дейност” на ВСС,
проведено на 08.01.2014 г.

Днес, 08.01.2014 г., сряда от 11.30 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова 
					Мария Кузманова 
                			Милка Итова - отсъства
				Михаил Кожарев 

На заседанието на присъстваха експертните сътрудници на комисията: Христина Тодорова - директор на дирекция „Международна дейност”, Аделина Кандова – главен експерт в дирекция „Международна дейност”, Александра Бръзицова – старши експерт в дирекция „Международна дейност” и Страхил Недков –младши експерт в дирекция „Международна дейност”.

Д Н Е В Е Н   Р Е Д:

1. ОТНОСНО: Молба от Карамфила Тодорова – съдия от Софийски градски съд, командирована в Софийски апелативен съд относно финансови параметри на участие в проверка по фаза 3 на Република Естония.

Комисия “Международна дейност” предлага на Висшия съдебен съвет да вземе следното решение: 
									ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

	1.1. КОМАНДИРОВА Карамфила Тодорова – съдия в Софийски градски съд, командирована в Софийски апелативен съд, за участие в проверката по фаза 3 на Република Естония от мониторинга на работната група за борба с корупцията на чуждестранните длъжностни лица към Организацията за икономическо сътрудничество и развитие за периода 19-24 януари 2014 г. в гр. Талин, Естония.
	1.2.	Пътните разходи, разходите за нощувки, дневни и медицинска застраховка на командированото лице са за сметка на Софийски градски съд. Пътуването ще се извърши със самолет. 
1.3. Изпраща преписката на Комисия „Бюджет и финанси” по компетентност.

2. ОТНОСНО: Писмо от Богдана Желявска – зам. председател на СГС относно покана за участие в заседание на работната група по приложението на медиацията в производството по семейно право към Европейската съдебна мрежа на 22.01.2014 г. в гр. Брюксел, Белгия.

Комисия “Международна дейност” предлага на Висшия съдебен съвет да вземе следното решение: 
									ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

2.1. КОМАНДИРОВА Богдана Желявска – зам.председател на Софийски градски съд, съдия от Международната Хагска мрежа за участие заседание на работната група по приложението на медиацията в производствата по семейно право към Европейската съдебна мрежа за периода 21-22 януари 2014 г. в гр. Брюксел, Белгия.
2.2. Разходите за нощувка на 21 януари по фактически размер, разходите за дневни и медицинска застраховка са за сметка на Софийски градски съд. 
2.3. Пътните разходи ще се поемат от Европейската комисия. Пътуването ще се извърши със самолет.
2.4. Изпраща преписката на Комисия „Бюджет и финанси” по компетентност.

3. ОТНОСНО: Писмо от Вероника Николова – национално лице за контакт на ЕСМГТД относно покана за участие в 12-тата годишна среща на членовете на Европейската съдебна мрежа по граждански и търговски дела и покана за участие в работната група към Съвета на ЕС „Граждански право” /формат „Несъстоятелност”/.
	
Комисия “Международна дейност” предлага на Висшия съдебен съвет да вземе следното решение: 
									ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

3.1. КОМАНДИРОВА Вероника Николова – съдия в Софийски апелативен съд и национално лице за контакт на Европейската съдебна мрежа по граждански и търговски дела за участие в 12–тата годишна среща на националните лица за контакт на Европейската мрежа по граждански и търговски дела, която ще се проведе на 28 и 29 януари 2014 г. в Брюксел, Белгия и за участие в срещата на работната група към Съвета на ЕС „Гражданско право” формат „Несъстоятелност”, която ще се проведе на 30 януари 2014 г. Периодът на командироване на Вероника Николова е 28-31 януари 2014 г. 
3.2. Пътните разходи и разходите за нощувката на 28 януари на командированото лице ще бъдат поети от Европейската комисия. Пътуването ще се извърши със самолет.
3.3. Разходите за нощувка на 29 януари 2014 г., по фактически размер, разходите за дневни и медицинска застраховка на командированото лице са за сметка Висшия съдебен съвет. 
3.4. Разходите за нощувка на 30 януари 2014 г. по фактически размер, разходите за дневни и медицинска застраховка, свързани с участието на Вероника Николова в работната група към Съвета на ЕС „Гражданско право” формат „Несъстоятелност”, са за сметка на ВСС.
3.5. Изпраща преписката на Комисия „Бюджет и финанси” по компетентност.

4. ОТНОСНО: Писмо от Министъра на правосъдието относно извършване на оценка на въздействието на Гражданско-процесуалния кодекс, Административно-процесуалния кодекс и Наказателно-процесуалния кодекс.

Комисия „Международна дейност”
Р Е Ш И:

4.1. Възлага на експертите на комисията да подготвят писмо до Министъра на правосъдието с молба за отговор дали има сформирани работни групи, които да следят въздействието по тези кодекси, като се посочи, че заявяваме желание членове на Висшия съдебен съвет и съдии, прокурори и следователи да участват в тези работни групи.

5. ОТНОСНО: Писмо по ел. поща от Махмут Кенджер – съдия, Висш съвет на съдиите и прокурорите на Турция.

Комисия „Международна дейност”
Р Е Ш И:

5.1. Възлага на експертите на комисията да уточнят датите на посещението на делегацията от Висшия съвет на съдиите и прокурорите на Турция с членовете на ВСС, които бяха командировани в Турция, с оглед поемане на ангажимент за тяхното посрещане във ВСС.

6.  ОТНОСНО: Покана за работна среща по проект „Укрепване на правния и институционалния капацитет на съдебната система в сферата на правосъдието за деца” по Тематичен фонд „Сигурност” на Българо-швейцарската програма за сътрудничество, изпратена от зам. министъра на правосъдието г-жа Сабрие Сапунджиева.

Комисия „Международна дейност”
Р Е Ш И:

6.1. ОПРЕДЕЛЯ Христина Тодорова – директор на дирекция „Международна дейност” и Аделина Кандова – главен експерт-международна дейност, които да участват в организирането на работна среща по проект „Укрепване на правния и институционалния капацитет на съдебната система в сферата на правосъдието за деца” по Тематичен фонд „Сигурност” на Българо-швейцарската програма за сътрудничество между представители на Висшия съдебен съвет и екипа на проекта от Министерство на правосъдието за обсъждане на възможните параметри на партньорството.

7. ОТНОСНО: Доклад от Антон Гиргинов – прокурор във ВКП, за работата му като ръководител на юридическите експерти в Мисията на ЕС в Ирак за периода 28 май 2012 – 31 декември 2013 г.

Комисия „Международна дейност”
Р Е Ш И:

7.1. Приема за сведение доклада от Антон Гиргинов – прокурор във ВКП, за работата му като ръководител на юридическите експерти в Мисията на ЕС в Ирак за периода 28 май 2012 – 31 декември 2013 г.
7.2. Докладът да се предостави за запознаване на членовете на Висшия съдебен съвет на заседанието на 16 януари 2014 г.
7.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

8. ОТНОСНО: Доклад от Майя Русева – съдия в Софийски градски съд, член на Консултативния съвет на Европейските съдии /CCJE/ от участие в 14-то пленарно заседание на Консултативния съвет на европейските съдии в гр. Страсбург, Франция, в периода 13-15.11.2013 г.

Комисия „Международна дейност”
Р Е Ш И:

8.1. Приема за сведение доклада от Майя Русева – съдия в Софийски градски съд, член на Консултативния съвет на Европейските съдии /CCJE/ от участие в 14-то пленарно заседание на Консултативния съвет на европейските съдии в гр. Страсбург, Франция, в периода 13-15.11.2013 г.
8.2. Докладът да се предостави за запознаване на членовете на Висшия съдебен съвет на заседанието на 16 януари 2014 г.
8.3. ВЪЗЛАГА на Валери Михайлов - директор на дирекция „ИС" да публикува доклада на Интернет страницата на ВСС - Раздел „Доклади и декларации/Доклади от международни срещи”.

9. ОТНОСНО: Писмо по ел. поща от Пол Гилиган, президент на Европейската мрежа на съдебните съвети относно покана за определяне на национални лица за контакт за сътрудничество с Институт „Макс Планк”.

Комисия „Международна дейност”
Р Е Ш И:

9.1. ОТЛАГА разглеждането на т. 9 за следващо заседание на комисията за представяне на допълнителна информация за изискванията, на които трябва да отговаря националното лице за контакт, 
9.2 Възлага на дирекция „Международна дейност” да преведе въпросника, който да бъде предоставен на следващото заседание на комисията.

10. ОТНОСНО: Писмо от Националния институт на правосъдието относно включване в дневния ред на КМД на точки, свързани с дейността на НИП.

Комисия „Международна дейност”
Р Е Ш И:

10.1. Приема за сведение писмото от Националния институт на правосъдието за включване в дневния ред на КМД на точки, свързани с дейността на НИП.

11. ОТНОСНО: Предложения за дейности на комисия „Международна дейност” за включване в Годишната програма за дейността на ВСС за 2014 г.

Комисия „Международна дейност”
Р Е Ш И:

11.1. ОДОБРЯВА предложенията за дейности на комисия „Международна дейност” за включване в Годишната програма за дейността на ВСС за 2014 г.
11.2. Предоставя предложенията на г-жа Соня Найденова – представляващ ВСС за обобщаване.

12. ОТНОСНО: Писмо по ел. поща от Флорин Разван РАДУ относно 9-та Конференция на Регулаторните съдебни органи на Балканския регион.

Комисия „Международна дейност”
Р Е Ш И:

12.1. Предлага средата на м. май 2014 г. за провеждане на 9-та Конференция на Регулаторните съдебни органи на Балканския регион в Букурещ, Румъния.

Т.  Р А З Н И
13. ОТНОСНО: Предложение от Главния прокурор за удължаване  срока на командироване на Росица Стоянова – прокурор, командирован национален експерт (КНЕ) в Евроджъст с 6 месеца, считано от 01.02.2014 г. 
Комисия “Международна дейност” предлага на Висшия съдебен съвет да вземе следното решение: 
									ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

13.1. УДЪЛЖАВА срока на командироване на Росица Стоянова - прокурор в Окръжна прокуратура гр. Стара Загора със статут на командирован национален експерт за срок от 2 години в правната служба на Евроджъст – гр. Хага, Холандия с 6 месеца, считано от 01.02.2014 г. 
13.2. Разходите за медицинска застраховка са за сметка на ВСС. (Съгласно чл. 28, ал. 1 от Наредбата за служебните командировки и специализации в чужбина, „Ведомствата и предприятията задължително застраховат командированите лица с медицинска застраховка за времето на командировката”).
13.3. Изпраща преписката на Комисия „Бюджет и финанси” по компетентност.

14. ОТНОСНО: Подновяване на членството в Международната асоциация по съдебна администрация (МАСА).

Комисия „Международна дейност”
Р Е Ш И:

14.1. ОДОБРЯВА подновяването на членството на Висшия съдебен съвет в Международната асоциация по съдебна администрация за 2014 г., с членска вноска в размер на $ 300.
14.2. ИЗПРАЩА извлечение от решението на Комисия „Бюджет и финанси”, по компетентност.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА